C 3/8

ET

Sellise koonddokumendi avaldamine, mida on muudetud pärast väikese muudatuse heakskiitmise taotlust kooskõlas määruse (EL) nr 1151/2012 artikli 53 lõike 2 teise lõiguga

(2019/C 3/05)

Euroopa Komisjon on kõnealuse väikese muudatuse heaks kiitnud kooskõlas komisjoni delegeeritud määruse (EL) nr 664/2014 (1) artikli 6 lõike 2 kolmanda lõiguga.

Väikese muudatuse heakskiitmise taotlus on tehtud üldsusele kättesaadavaks Euroopa Komisjoni andmebaasis DOOR.

KOONDDOKUMENT

„MELON DU QUERCY“

ELi nr: PGI-FR-0086-AM03 – 11.4.2017

KGT ( X ) KPN ( )

1. Nimetus

„Melon du Quercy“

2. Liikmesriik või kolmas riik

Prantsusmaa

3. Põllumajandustoote või toidu kirjeldus

3.1. Toote liik

Klass 1.6. Puuviljad, köögiviljad ja teraviljad töötlemata ning töödeldud kujul

3.2. Punktis 1 esitatud nimetusele vastava toote kirjeldus

Charente’i tüüpi sortidesse kuuluv sileda või reljeefse kirju mustriga ja rohekashalli kuni kollast värvi koore ning oranži viljalihaga melon miinimumkaaluga 450 g.

Terviklik, haigusteta, värske välimusega, kõva, puhas, hea kvaliteediga vili on korjatud koos viljavarrega, mille pikkus peab jääma alla 2 cm.

Murdumisnäitaja on vähemalt 11 Brixi kraadi.

Melonid „Melon du Quercy“ antakse müüki tervelt ja pakendatult. Üheski pakendis ei tohi kõige suurema meloni kaal olla kõige väiksema meloni kaalust üle 30 % suurem.

Iga pakendi sisu peab olema ühtlane ja sisaldama samaväärse kasvu, valmidusastme ja peaaegu sama värvusega meloneid.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

—

3.4. Tootmise erietapid, mis peavad toimuma määratletud geograafilises piirkonnas

Meloni „Melon du Quercy“ kasvatamine, nõuetele vastavuse kontrollimine ja sorteerimine toimub kaitstud geograafilise tähisega hõlmatud geograafilises piirkonnas.

Nõuetele vastavuse kontrollimine ja sorteerimine toimuvad geograafilises piirkonnas, kuna tegemist on põhietappidega selliste melonite valikul, mida saaks märgistada kaitstud geograafilise tähisega. Sellega tegelevad väljaõppinud töötajad, kes oskavad hinnata melonite parimat küpsusastet koore värvuse ja refraktormeetriga mõõdetava suhkrusisalduse alusel.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Melonid pakendatakse ja varustatakse individuaalse kleebisega kaitstud geograafilise tähisega hõlmatud geograafilises piirkonnas.

Pakendamine toimub samaaegselt toote „Melon du Quercy“ nõuetele vastavuse kontrollimise, sorteerimise ja individuaalse kleebisega varustamisega, et piirata käitlemiskordade arvu, mis võib kahjustada meloni kvaliteeti. Need toimingud tuleb teha väga kiiresti, et lasta toode turule koristamisele järgneva kuue päeva jooksul.

Lisaks sellele tagatakse toote jälgitavus igale melonile paigaldatava individuaalse märgise ja toote pakendil esitatava märke „Melon du Quercy“ abil ning toodete kohta peetava eriarvestuse abil.

3.6. Sellise toote märgistamise erieeskirjad, millele registreeritud nimetus viitab

Igal pakendil tuleb esitada kaitstud geograafilise tähise nimetus „Melon du Quercy“, mille tähesuurus peab olema vähemalt pool pakendil esitatud kõige suuremate tähtede suurusest.

Lisaks sellele märgistatakse iga melon kleebisega, millel peab olema kaitstud geograafilise tähise nimetus „Melon du Quercy“, mille tähesuurus peab olema vähemalt pool kleebisel esitatud kõige suuremate tähtede suurusest, võtmata arvesse Euroopa Liidu KGT sümboli tähti.

4. Geograafilise piirkonna määratlus

Kaitstud geograafilise tähisega toote „Melon du Quercy“ geograafiline tootmispiirkond hõlmab järgmisi kommuune.

Lot’ departemang

Järgmised kommuunid: Aujols, Bach, Bagat-en-Quercy, Belfort-du-Quercy, Belmont-Sainte-Foi, Le Boulvé, Cambayrac, Carnac-Rouffiac, Castelnau-Montratier -Sainte-Alauzie, Cézac, Cieurac, Concots, Cremps, Escamps, Fargues, Flaujac-Poujols, Floressas, Fontanes, L’Hospitalet, Labastide-Marnhac, Laburgade, Lacapelle-Cabanac, Lalbenque, Lascabanes, Mauroux, Le Montat, Montcuq-en-Quercy-Blanc, Montdoumerc, Montlauzun, Pern, Saint-Cyprien, Saint-Daunès, Saint-Laurent-Lolmié, Saint-Matré, Saint-Pantaléon, Saint-Paul- Flaugnac, Saux, Sauzet, Sérignac, Vaylats, Villesèque.

Lot-et-Garonne’i departemang

Järgmised kommuunid: Anthe, Auradou, Beauville, Blaymont, Bourlens, Castelculier, Cauzac, Cazideroque, Clermont-Soubiran, Courbiac-Dausse, Dondas, Engayrac, Frespech, Grayssas, Hautefage-la-Tour, Lafox, Masquières, Massels, Massoulès, Montayral, Penne-d’Agenais, Puymirol, Saint-Caprais-de-Lerm, Saint-Jean-de-Thurac, Saint-Martin-de-Boville, Saint-Maurin, Saint-Pierre-de-Clairac, Saint-Romain-le-Noble, Saint-Sylvestre-sur-Lot, Saint-Urcisse, Saint-Vite, Tayrac, Thézac, Tournon-d’Agenais, Trémons, Trentels, Saint-Georges.

Tarn-et-Garonne’i departemang

Järgmised kantonid: Aveyron-Lère, Moissac, Pays de Serres – Sud Quercy, Quercy-Aveyron,

Järgmised kommuunid: Boudou, Bourg-de-Visa, Brassac, Bruniquel, Castelsagrat, Cayriech, Corbarieu, Gasques, Genebrières, Goudourville, Labastide-de-Penne, Lapenche, Lavaurette, Léojac, Malause, Monclar-de-Quercy, Montauban, Monteils, Montjoi, Mouillac, Perville, Pommevic, Puygaillard-de-Quercy, Puylaroque, Reyniès, Saint-Cirq, Saint-Clair, Saint-Georges, Saint-Nauphary, Saint-Nazaire-de-Valentane, Saint-Paul-d’Espis, Saint-Vincent-Lespinasse, La Salvetat-Belmontet, Septfonds, Valence, Varennes, Verlhac-Tescou, Villebrumier.

5. Seos geograafilise piirkonnaga

Geograafilise piirkonna eripära

Kohaliku kliima eripäraks olev ookeani (jahe ja niiske) ning Vahemere (soe ja kuiv) mõjude vaheldumine põhjustab igapäevaseid suuri õhutemperatuuri kõikumisi. Selline mõõdukas kliima on melonite kasvatamiseks väga sobiv.

Kasvatuspiirkonnas on savi- ja lubjakivimullad. Sellised mullad on meloniviljeluseks väga kohased.

Toote eripära

Melon „Melon du Quercy“ kuulub Charente’i tüüpi sortidesse, mille koor on sile või reljeefse mustriga, mille vaod on rohkem või vähem märgatavad.

Vilja iseloomustab oranžikas, mahlane, tihe ja samal ajal suus sulav viljaliha.

Agronoomilised ja organoleptilised (lõhn, maitse jne) nõuded, mis on seotud savi- ja lubjakivimuldade, kliima tüüpiliste omaduste ja koristusnõuetega (sobivaim küpsusaste), on otsustavad tegurid selliste viljade kasvatamisel, milles väljenduvad kõige paremini: magus maitse (11 Brixi kraadi), hästi väljakujunenud lõhn ja maitse ning püsiv iseloomulik aroom.

Seos geograafilise piirkonnaga

Geograafilise piirkonna kliima- ja mullastikutingimused aitavad kaasa aromaatsete viljade kasvatamisele.

Ühest küljest on savi- ja lubjakivimullad tasakaalustatud struktuuriga ja õhku hästi läbilaskvad, tagades taimede korrapärase kasvu ja puuviljade jaoks sobivaima mineraalainete tasakaalu.

Teisest küljest mõjutab Quercy eripärane kliima viljade moodustumist, mille tõttu ühel taimel moodustub just sobivaim arv vilju. Sel viisil on igale taimele tagatud vajalik hulk toitaineid. Samaaegselt soodustab vahemerelise kliima (soe ja kuiv) valdav mõju eelkõige suvel viljade valmimist.

Melonite „Melon du Quercy“ kvaliteedi aluseks on ka kohalikus melonikasvatusvaldkonnas töötavate inimeste iidne oskusteave, mis väljendub eelkõige selliste sortide valikus, mis on tootmispiirkonnaga eriti hästi kohandunud, viljade korjamises siis, kui nende küpsusaste on kõige sobivam, ja optimaalsetes tähtaegades, mille jooksul tuleb melonid pärast korjamist müügiks ette valmistada.

Toote maine on kujunenud välja tänu sellele, et tootjad määratlesid meloni „Melon du Quercy“ juba 1994. aastal. Rohked melonite turustamisega seotud üritused aitavad toote tuntusele kaasa, näiteks võib tuua augusti keskel toimuva Belfort du Quercy peo või hooaja avaürituse juulis 1994 Lot’ prefektuuri saalis, mis leidis kohalikus ajakirjanduses märkimisväärset kajastust. 1996. aasta juulis avaldas ajaleht Dépêche du Midi artikli pealkirjaga „Suurepärane Quercy melon“.

Viide tootespetsifikaadi avaldamisele:

(viitemääruse artikli 6 lõike 1 teine lõik)

https://extranet.inao.gouv.fr/fichier/FinPNOCDCIGPMelonDuQuercy2017.pdf

(1) ELT L 179, 19.6.2014, lk 17.